pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ศธ.เตรียมจัดงานครบรอบ 126 ปี ในวันที่ 2 เม.ย.2561
วันพุธที่ 28 มีนาคม 2561
ศธ.เตรียมจัดงานครบรอบ 126 ปี ในวันที่ 2 เม.ย.2561
กระทรวงศึกษาธิการ (ศธ.) เตรียมจัดงานวันคล้ายวันสถาปนากระทรวงศึกษาธิการ ครบรอบ 126 ปี น้อมนําพระบรมราโชบายขับเคลื่อนพัฒนาการศึกษาของชาติ และพิธีประกาศเกียรติคุณผู้ทําประโยชน์แก่กระทรวงศึกษาธิการ
กระทรวงศึกษาธิการ (ศธ.) เตรียมจัดงานวันคล้ายวันสถาปนากระทรวงศึกษาธิการ ครบรอบ 126 ปี น้อมนําพระบรมราโชบายขับเคลื่อนพัฒนาการศึกษาของชาติ และพิธีประกาศเกียรติคุณผู้ทําประโยชน์แก่กระทรวงศึกษาธิการ โดย นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานเปิดงาน ในวันจันทร์ ที่ 2 เมษายน 2561 ณ บริเวณสนามหน้ากระทรวงศึกษาธิการ และหอประชุมคุรุสภา
นายพะโยม ชิณวงศ์ โฆษกกระทรวงศึกษาธิการเปิดเผยว่า งานวันคล้ายวันสถาปนากระทรวงศึกษาธิการ ครบรอบ 126 ปี จัดขึ้นเพื่อรําลึกถึงผู้ทําคุณประโยชน์ให้แก่กระทรวงศึกษาธิการที่ล่วงลับไปแล้ว และประกาศเกียรติคุณผู้ทําประโยชน์ฯ ประจําปี 2561 ตลอดจนเผยแพร่ประชาสัมพันธ์งานด้านการศึกษาของกระทรวงศึกษาธิการ
เวลา 7.30 น. จะมีพิธีถวายภัตตาหารเช้า สักการะสิ่งศักดิ์สิทธิ์ประจํากระทรวง และตักบาตรพระสงฆ์จํานวน 127 รูปณ บริเวณสนามหน้าอาคารราชวัลลภ กระทรวงศึกษาธิการโดย นพ.ธีระเกียรติ เจริญเศรษฐศิลป์ รมว.ศึกษาธิการ พร้อมด้วย พล.อ.สุรเชษฐ์ ชัยวงศ์ รมช.ศึกษาธิการ ศาสตราจารย์คลินิก นพ.อุดม คชินทร รมช.ศึกษาธิการ นายการุณ สกุลประดิษฐ์ ปลัดกระทรวงศึกษาธิการ และคณะผู้บริหารข้าราชการ และเจ้าหน้าที่ทุกสังกัด ร่วมทําบุญตักบาตร
เวลา 10.30 น. จัดพิธีมอบเข็มเสมาคุณูปการและประกาศเกียรติคุณบัตรแก่ผู้ทําคุณประโยชน์ให้แก่กระทรวงศึกษาธิการ ณ หอประชุมคุรุสภาโดย นพ.ธีระเกียรติ เจริญเศรษฐศิลป์ รมว.ศึกษาธิการ เป็นประธาน ซึ่งการคัดเลือกผู้ทําคุณประโยชน์ฯ เป็นไปตามระเบียบกระทรวงศึกษาธิการว่าด้วยการคัดเลือกผู้ทําคุณประโยชน์ให้แก่กระทรวงศึกษาธิการ พ.ศ.2547 และหลักเกณฑ์วิธีการคัดเลือกการคัดเลือกผู้ทําคุณประโยชน์ให้แก่กระทรวงศึกษาธิการ ประจําปี 2561
ซึ่งในปีนี้ คณะกรรมการคัดเลือกฯ ได้เห็นชอบรายชื่อผู้ทําคุณประโยชน์ให้แก่กระทรวงศึกษาธิการ จํานวน 89 ราย โดยใช้จํานวนดังกล่าวเป็นสัญลักษณ์แทนพระชนม์มายุ 89 พรรษา เพื่อเป็นการรําลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช บรมนาถบพิตร
นอกจากนี้ กระทรวงศึกษาธิการยังได้จัดทําหนังสือที่ระลึกวันคล้ายวันสถาปนากระทรวงศึกษาธิการ ครบรอบ 126 ปี ชื่อว่า“126 ปี กระทรวงศึกษาธิการ ย้อนหลัง วังจันทรเกษม”ความหนากว่า 270 หน้า มีเนื้อหาเกี่ยวกับประวัติการศึกษาชาติ พระบรมราโชบายด้านการศึกษา 4 ข้อ ของในหลวงรัชกาลที่ 10 ผลการดําเนินงานกิจกรรมในรอบปีที่ผ่านมา เพื่อเผยแพร่ประชาสัมพันธ์ผลงานที่สําคัญของกระทรวงศึกษาธิการ แจกจ่ายให้แก่สถานศึกษา หน่วยงานที่เกี่ยวข้อง ผู้ทําคุณประโยชน์แก่กระทรวงศึกษาธิการ ห้องสมุดทั่วประเทศ รวมทั้งแขกผู้มีเกียรติที่มาร่วมงานด้วย
Written byปารัชญ์ ไชยเวช, อิชยา กัปปา
Photoธนภัทร จันทร์ห้างหว้า
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-​“พาณิชย์”จับมือ“สหพัฒน์”ลด“มาม่าคัพ” เหลือราคาเดียว 10 บาทถึงสิ้นพ.ค.นี้ [กระทรวงพาณิชย์]
วันศุกร์ที่ 8 พฤษภาคม 2563
​“พาณิชย์”จับมือ“สหพัฒน์”ลด“มาม่าคัพ” เหลือราคาเดียว 10 บาทถึงสิ้นพ.ค.นี้ [กระทรวงพาณิชย์]
​“พาณิชย์”จับมือ“สหพัฒน์”ลด“มาม่าคัพ” เหลือราคาเดียว 10 บาทถึงสิ้นพ.ค.นี้
“พาณิชย์”จับมือ “สหพัฒน์” คิกออฟแคมเปญพิเศษลดราคา “มาม่าคัพ” จากปกติ 13 บาท เหลือราคาเดียว 10 บาท ลดยาวถึง 31 พ.ค.นี้ เพื่อช่วยลดภาระค่าครองชีพให้กับประชาชนในช่วงการแพร่ระบาดของโรคโควิด-19
นายบุณยฤทธิ์ กัลยาณมิตร ปลัดกระทรวงพาณิชย์ เปิดเผยภายหลังการจัดแคมเปญพิเศษพาณิชย์ลดราคาช่วยประชาชนร่วมกับมาม่าคัพ ว่า กระทรวงพาณิชย์ได้ร่วมกับบริษัท สหพัฒนพิบูล จํากัด (มหาชน) ตอกย้ําถึงการช่วยบรรเทาความเดือดร้อนและช่วยลดค่าครองชีพให้กับประชาชน ในสถานการณ์การแพร่ระบาดของโรคโควิด-19 โดยทางสหพัฒน์ได้นํามาม่าคัพ มาลดราคาเป็นพิเศษจากปกติ 13 บาท เหลือเพียง 10 บาท โดยจะลดราคาไปจนถึงวันที่ 31 พ.ค.2563
สําหรับมามาคัพที่ลดราคา ได้แก่ รสหมูสับ , รสต้มยํากุ้งน้ําข้น , รสต้มยํากุ้ง , รสเย็นตาโฟหม้อไฟ , รสแกงเขียวหวาน , รสเป็ดพะโล้ , รสหมูน้ําตก , รสหมูสับต้มยําน้ําข้น , รสต้มแซบ , รสกะเพราแซบแห้ง , เส้นหมี่ต้มยํากุ้งน้ําข้น , เส้นเล็กต้มยํา , เส้นหมี่น้ําใส และเส้นเล็กต้มแซบ
ทั้งนี้ สหพัฒน์เป็นหนึ่งในบริษัทที่ให้ความร่วมมือกับกระทรวงพาณิชย์เข้าร่วมโครงการพาณิชย์ลดราคาช่วยประชาชน ที่จัดขึ้นก่อนหน้านี้ทั้ง 2 ล็อต โดยนําสินค้าอุปโภคบริโภคที่จําเป็นในชีวิตประจําวันมาลดราคา เพื่อช่วยเหลือประชาชน และได้เพิ่มรายการสินค้าเข้ามาเรื่อยๆ โดยล่าสุด คือ มาม่าคัพ และได้รับแจ้งว่าทางสหพัฒน์กําลังพิจารณาสินค้ารายการใหม่ๆ เพิ่มขึ้น ซึ่งต้องติดตามต่อไป
นายเวทิต โชควัฒนา กรรมการผู้อํานวยการ บริษัท สหพัฒนพิบูล จํากัด (มหาชน) กล่าวว่า การระบาดของโควิด–19 ได้ส่งผลกระทบต่อความเป็นอยู่ของประชาชนทั่วประเทศ โดยเฉพาะเรื่องเศรษฐกิจ ซึ่งหลายคนรายได้ลดลง บริษัทจึงได้เข้าร่วมโครงการพาณิชย์ลดราคาช่วยประชาชน เพื่อช่วยลดภาระค่าครองชีพให้กับประชาชน โดยการลดราคามาม่าคับ เป็นการลดราคาผลิตภัณฑ์บะหมี่กึ่งสําเร็จรูปมาม่าชนิดคัพทุกรสชาติ จากราคา 13 บาท เหลือ 10 บาท ซึ่งนับเป็นครั้งแรกของมาม่าคัพที่มีการลดราคา โดยคาดว่ารายได้จะลดลงไปประมาณ 50 ล้านบาท แต่ก็ถือว่าเป็นการช่วยเหลือประชาชน ซึ่งสหพัฒน์ยินดีเป็นอย่างยิ่ง
โดยร้านค้าพันธมิตรที่ร่วมจัดแคมเปญ ประกอบด้วยเซเว่นอีเลฟเว่น แม็คโคร เทสโก้โลตัส บิ๊กซี ท็อปส์มาร์เก็ต กูร์เม่ต์มาร์เก็ต ลอว์สัน เจซีเอ็กซ์เพรส แม็กซ์แวลู ฟู้ดแลนด์ ซีพีเฟรชมาร์ท วิลล่ามาร์เก็ต จิฟฟี่ สปาร์ และซูรูฮะ รวมถึงร้านค้าปลีกทั่วประเทศ ซึ่งผู้สนใจสามารถซื้อมาม่าคัพในราคา 10 บาท ได้ที่ซูเปอร์มาร์เก็ตและร้านค้าชั้นนํา รวมทั้งร้านธงฟ้าทั่วประเทศ
“มาม่าเป็นสินค้าที่อยู่เคียงข้างคนไทยมายาวนานในทุกสถานการณ์ และในช่วงการแพร่ระบาดของโควิด-19 ที่เกิดขึ้นในช่วงนี้ ก็นับว่าเป็นวิกฤตที่หนัก กระทบทั้งชีวิตความเป็นอยู่และเศรษฐกิจ ซึ่งมาม่าได้มีส่วนร่วมในการช่วยเหลือคนไทยที่ได้รับผลกระทบมาอย่างต่อเนื่อง การลดราคามาม่าคัพก็เป็นการช่วยเหลืออีกรูปแบบหนึ่ง เป็นการแบ่งเบาภาระค่าใช้จ่าย และหวังว่าจะช่วยบรรเทาความเดือนร้อนให้กับประชาชนได้”นายเวทิตกล่าว
>>>ติดตามข่าวสารพาณิชย์แบบฉับไว ส่งตรงถึงมือถือได้ที่http://line.me/ti/p/%40uld0329i
>>>ติดตามข่าวสารพาณิชย์ ผ่านทวิตเตอร์https://twitter.com/CNAOnlineTwit
รัฐบาลไทย-ข่าวทำเนียบรัฐบาล-“อลงกรณ์”พอใจผลการประชุมอาเซียน-แปซิฟิก
วันศุกร์ที่ 27 กันยายน 2562
“อลงกรณ์”พอใจผลการประชุมอาเซียน-แปซิฟิก
“อลงกรณ์”พอใจผลการประชุมอาเซียน-แปซิฟิก เผยยูเอ็นชื่นชมรัฐบาลไทยเป็นแบบอย่างประมงยั่งยืนเตรียมชูผลงานต่อเอฟเอโอ. เผยไทยเนื้อหอมอินโดฯจีบร่วมลงทุนอุตสาหกรรมประมง
นายอลงกรณ์ พลบุตร ที่ปรึกษารัฐมนตรีว่าการกระทาวงเกษตรและสหกรณ์เปิดเผยผลการประชุมเรื่องความร่วมมือต่อต้านประมงผิดกฎหมายระหว่างอาเซียนและแปซิฟิกครั้งที่1ที่กรุงนิวยอร์กสหรัฐอเมริกาวันนี้ว่า รู้สึกพอใจผลการประชุมครั้งแรกระหว่างอาเซียน-แปซิฟิกที่เห็นพ้องต้องกันในการสร้างความร่วมมือทางด้านประมงยั่งยืนเพื่อความมั่นคงด้านอาหาร(food security)ในระดับภูมิภาคนับเป็นก้าวใหม่ที่สําคัญของอาเซียน10ประเทศและกลุ่มแปซิฟิก16ประเทศ นอกจากนี้ที่ประชุมเห็นควรให้เสนอประเด็นการทําประมงแบบยั่งยืนเป็นวาระการพิจารณาของเอเปคด้วย
ทางด้านนายปีเตอร์ ทอมสัน ฑูตพิเศษของเลขาธิการสหประชาชาติด้านกิจการทางทะเลและมหาสมุทรแสดงความยินดีที่อาเซียนพร้อมร่วมมือกับกลุ่มประเทศแปซิฟิกในการต่อต้านประมงผิดกฎหมายซึ่งสอดคล้องกับเป้าหมายSDGของสหประชาชาติว่าด้วยประมงยั่งยืน(Sustainable Fishery)พร้อมกับแสดงความชื่นชมรัฐบาลไทยในการต่อต้านการทําประมงผิดกฎหมาย(IUU Fishing)จนเป็นที่ยอมรับจากอียูและการที่ประเทศไทยในฐานะประธานอาเซียนริเริ่มนโยบายประมงอาเซียน (ASEAN General Fisheries Policy)และการจัดตั้งเครือข่าย อาเซียนในการต่อต้านการประมงผิดกฎหมาย(ASEAN Network for combating IUU fishing)
นอกจากนี้ฑูตพิเศษของเลขาธิการสหประชาชาติยังแสดงความตั้งใจที่จะนําผลงานดังกล่าวไปรายงานต่อที่ประชุมใหญ่ขององค์การอาหารและเกษตรแห่งสหประชาชาติที่กรุงโรมในปลายเดือนพฤศจิกายนนี้
นายอลงกรณ์กล่าวถึงการหารือกับนางซูสี ปูดเจียสตูตี รัฐมนตรีว่าการกระทรวงกิจการทางทะเลและประมงอินโดนีเซียว่าอินโดนีเซียเชิญชวนให้ไทยไปร่วมลงทุนในอุตสาหกรรมประมงกับอินโดนีเซียโดยมีสิทธิประโยชน์ด้านภาษีเป็นพิเศษซึ่งตนจะรายงานเรื่องนี้ต่อนายเฉลิมชัย ศรีอ่อนรมว.เกษตรฯ.และแจ้งให้สภาอุตสาหกรรมและสมาคมประมงได้ทราบต่อไป
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ธ.ก.ส. เปิดตลาดนัดวายุภักษ์รักประชาชน ครั้งที่ 7
วันพุธที่ 27 มิถุนายน 2561
ธ.ก.ส. เปิดตลาดนัดวายุภักษ์รักประชาชน ครั้งที่ 7
ธ.ก.ส. ผนึกกําลังสถาบันการเงินเฉพาะกิจของรัฐ 8 แห่ง เปิดตลาดนัดวายุภักษ์ รักประชาชน ครั้งที่ 7 สนับสนุนผู้มีรายได้น้อยและผู้ประกอบการให้มีอาชีพ สร้างรายได้ตามนโยบายกระทรวงการคลัง ณ ธ.ก.ส. สํานักงานใหญ่ บางเขน ระหว่างวันที่ 27-29 มิ.ย.2561
ธ.ก.ส. ผนึกกําลังสถาบันการเงินเฉพาะกิจของรัฐ 8 แห่ง เปิดตลาดนัดวายุภักษ์ รักประชาชน ครั้งที่ 7 สนับสนุนผู้มีรายได้น้อยและผู้ประกอบการให้มีอาชีพ สร้างรายได้ตามนโยบายกระทรวงการคลัง โดยจัดสินค้ากว่า 100 บูธ พร้อมโปรโมชั่นพิเศษในงานทุกวัน ณ บริเวณด้านหน้าอาคาร ธ.ก.ส. สํานักงานใหญ่ บางเขน ระหว่างวันที่ 27-29 มิถุนายน 2561 นี้
วันนี้ (27 มิถุนายน 2561 ) ณ บริเวณด้านหน้าอาคาร ธนาคารเพื่อการเกษตรและสหกรณ์การเกษตร (ธ.ก.ส.).สํานักงานใหญ่ บางเขน นางโสภา พงศ์กระพันธุ์ ผู้ช่วยผู้จัดการธนาคารเพื่อการเกษตรและสหกรณ์การเกษตรเป็นประธานในพิธีเปิดตลาดนัดประชารัฐวายุภักษ์รักประชาชนครั้งที่ 7 พร้อมด้วยผู้บริหารจากสถาบันการเงินเฉพาะกิจ (SFIs) 8 แห่งร่วมพิธีเปิดตลาดดังกล่าว โดยมีวัตถุประสงค์เพื่อเป็นสถานที่ให้ประชาชนผู้มีรายได้น้อยใช้เป็นพื้นที่ในการประกอบอาชีพ ส่งผลให้มีเงินหมุนเวียนในระบบเศรษฐกิจ
นางโสภา พงศ์กระพันธุ์ กล่าวว่า รู้สึกเป็นเกียรติและยินดีอย่างยิ่งที่ได้เป็นเจ้าภาพในการจัดตลาดนัดประชารัฐวายุภักษ์รักประชาชน ครั้งที่ 7 โดยกําหนดจัดตลาดเป็นเวลา 3 วัน ตั้งแต่ 27 -29 มิถุนายน 2561 กิจกรรมภายในงานประกอบด้วยบูธจําหน่ายสินค้ากว่า 100 บูธ คัดสินค้าคุณภาพเกรดพรีเมี่ยมจากทั่วทุกสารทิศมาจําหน่าย อาทิ ทุเรียนหลินลับแลหลงลับแล จากจังหวัดอุตรดิตถ์ เงาะโรงเรียนบ้านนาสาร จากจังหวัดสุราษฏร์ธานี เนื้อโคขุนคุณภาพ จากจังหวัดมุกดาหาร แกงน้ําเคย 100 หม้อจากจังหวัดนครศรีธรรมราช น้ําเห็ดถั่งเช่า กฤษณะฟาร์ม จังหวัดกรุงเทพมหานคร หม้อห้อม จากจังหวัดแพร่ พิเศษ!! สุด กับโปรโมชั่นจัดใหญ่ไฟกระพริบกับสินค้าราคาถูก เช่น ผลไม้ราคาถูกคุณภาพเหนือราคา และสินค้าอื่น ๆ อีกมากมาย ในช่วงเวลา 11.00-13.00 น. ของทุกวัน นอกจากนั้นยังมีสินค้าจากผู้ประกอบการ SMEs สินค้า OTOP อาหารสด อาหารแปรรูป ของใช้ต่าง ๆ รวมถึงร้านอาหารอร่อย คุณภาพดี ราคาประหยัด
“ขอเชิญชวนพี่น้องประชาชนร่วมสนับสนุนสินค้าจากเกษตรกรลูกค้าและผู้มีรายได้น้อยด้วยการชม ชิม ช้อป งานตลาดนัดวายุภักษ์รักประชาชน ครั้งที่ 7 ณ บริเวณด้านหน้า ธ.ก.ส.สํานักงานใหญ่ บางเขน 27-29 มิถุนายน 2561 เพื่อสนับสนุนและเป็นกําลังใจให้แก่เกษตรกรและผู้มีรายได้น้อยได้มีโอกาสและช่องทางในการจําหน่ายสินค้าคุณภาพในราคาที่เหมาะสม เพื่อเสริมสร้างรายได้และกระตุ้นเศรษฐกิจในภาพรวม” นางโสภากล่าว
รัฐบาลไทย-ข่าวทำเนียบรัฐบาล-แอปพลิเคชั่น CITIZENinfo ปักหมุดบริการรัฐ
วันพุธที่ 13 มิถุนายน 2561
แอปพลิเคชั่น CITIZENinfo ปักหมุดบริการรัฐ
เพื่ออํานวยความสะดวกแก่ผู้ที่จะติดต่อราชการ โดยสามารถค้นหาตําแหน่งและเส้นทางการเดินทาง รายละเอียดงานบริการ ขั้นตอนการเข้ารับบริการ และเอกสารหลักฐานที่ประชาชนต้องจัดเตรียมของแต่ละหน่วยราชการ
วันที่ 12 มิ.ย.61
แอปพลิเคชั่น CITIZENinfo ปักหมุดบริการรัฐ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพัฒนาแอปพลิเคชัน CITIZENinfo เพื่ออํานวยความสะดวกแก่ผู้ที่จะติดต่อราชการ โดยสามารถค้นหาตําแหน่งและเส้นทางการเดินทาง รายละเอียดงานบริการ ขั้นตอนการเข้ารับบริการ และเอกสารหลักฐานที่ประชาชนต้องจัดเตรียมของแต่ละหน่วยราชการ ซึ่งปักหมุดไว้ถึง 60,000 แห่งทั่วประเทศ รวมถึงระบุด้วยว่าหน่วยงานใดบ้างที่ไม่ต้องใช้สําเนาเอกสารทางราชการ เช่น สําเนาบัตรประชาชนและสําเนาทะเบียนบ้าน นอกจากนี้ ประชาชนที่ใช้บริการยังสามารถแสดงความคิดเห็นและให้คะแนนความถึงพอใจหลังใช้บริการได้ทันทีอีกด้วย ทั้งนี้ โครงการดังกล่าวเป็นส่วนหนึ่งของการพัฒนาประสิทธิภาพภาครัฐที่จะตอบสนองความต้องการของประชาชนอย่างทั่วถึง สะดวก และรวดเร็ว
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 9 พฤษภาคม 2563
วันเสาร์ที่ 9 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 9 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยรายงานวันนี้ มีผู้ป่วยกลับบ้านได้ถึงร้อยละ 92.78 ของผู้ป่วยทั้งหมด (กลับบ้าน 3 ราย รวมกลับบ้านสะสม 2,787 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 161 ราย หรือคิดเป็นร้อยละ 5.36 ของผู้
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่9 พฤษภาคม 2563
สถานการณ์ผู้ติดเชื้อไวรัสโคโรนา2019ในประเทศไทยรายงานวันนี้ มีผู้ป่วยกลับบ้านได้ถึงร้อยละ 92.78 ของผู้ป่วยทั้งหมด (กลับบ้าน 3 ราย รวมกลับบ้านสะสม 2,787 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 161 ราย หรือคิดเป็นร้อยละ 5.36 ของผู้ป่วยทั้งหมด ในจํานวนนี้เป็นผู้ติดเชื้อรายใหม่ 4 ราย
มีผู้เสียชีวิต 1 ราย รวมผู้เสียชีวิต 56 ราย ทําให้มีผู้ป่วยสะสมทั้งสิ้น 3,004 ราย
ผู้ติดเชื้อรายใหม่วันนี้ แบ่งเป็น เป็นผู้ที่มีประวัติสัมผัสกับผู้ป่วยยืนยันรายก่อนหน้านี้ 1 ราย, เป็นผู้ที่เดินทางไปในสถานที่ชุมชน 1 ราย และพบจากการค้นหาเชิงรุก (Active Case Finding) ที่ จ.ยะลา 2 ราย
ผู้เสียชีวิต เป็นชายไทย อายุ 68 ปี เข้ารักษาเป็นผู้ป่วยนอกที่โรงพยาบาล ในกรุงเทพฯ ด้วยอาการไข้ปวดกล้ามเนื้อ หายใจลําบาก เก็บตัวอย่างส่งตรวจทางห้องปฏิบัติการพบเชื้อ จากนั้นเข้ารักษาที่โรงพยาบาลอีกแห่ง ใส่ท่อช่วยหายใจตั้งแต่แรกรับ มีการใช้เครื่องหัวใจปอดเทียม (ECMO) พบภาวะแทรกซ้อน เสียชีวิตวันที่ 9 พฤษภาคม 2563 (เป็นผู้เสียชีวิตรายที่ 56)
จากรายงานผู้ป่วยวันนี้ ยังคงพบผู้ติดเชื้อในกลุ่มผู้สัมผัส และจากการค้นหาเชิงรุกอยู่ ถึงแม้ว่าสถานการณ์ภาพรวมผู้ติดเชื้อในประเทศจะดีขึ้น แต่ขอให้ประชาชนประมาท มาตรการเว้นระยะห่าง สวมหน้ากากอนามัย/หน้ากากผ้า ล้างมือบ่อยๆ กินร้อน ช้อนส่วนตัว ยังต้องทําอย่างต่อเนื่องให้เป็นนิสัย เพื่อสร้างมาตรฐานชีวิตวิถีใหม่ให้ปลอดภัยจากโรคติดต่อ
สําหรับจังหวัดที่ไม่มีรายงานผู้ป่วยต่อเนื่อง 28 วัน มี 44 จังหวัด ได้แก่ เพชรบุรี กาญจนบุรี จันทบุรี นครนายก ประจวบคีรีขันธ์ ระยอง ราชบุรี ลพบุรี สมุทรสงคราม สระแก้ว สระบุรี ฉะเชิงเทรา เชียงใหม่ เชียงราย เพชรบูรณ์ แพร่ แม่ฮ่องสอน ตาก พิษณุโลก ลําปาง ลําพูน สุโขทัย อุตรดิตถ์ อุทัยธานี นครสวรรค์ พะเยา กาฬสินธุ์ ชัยภูมิ บุรีรัมย์ มหาสารคาม มุกดาหาร ยโสธร ร้อยเอ็ด ศรีสะเกษ สกลนคร สุรินทร์ หนองคาย หนองบัวลาภู อํานาจเจริญ อุดรธานี อุบลราชธานี ตรัง สุราษฎร์ธานี และ พัทลุง
****************************** 9 พฤษภาคม2563
รัฐบาลไทย-ข่าวทำเนียบรัฐบาล-กระทรวงดิจิทัลเพื่อเศรษฐกิจและสังคมเผยดำเนินการติดตั้งโครงการเน็ตประชารัฐตั้งเสร็จเรียบร้อยแล้ว จำนวน 24,700 หมู่บ้าน รองรับการใช้งานของประชาชนได้อย่างเต็มรูปแบบ
วันศุกร์ที่ 11 พฤษภาคม 2561
กระทรวงดิจิทัลเพื่อเศรษฐกิจและสังคมเผยดําเนินการติดตั้งโครงการเน็ตประชารัฐตั้งเสร็จเรียบร้อยแล้ว จํานวน 24,700 หมู่บ้าน รองรับการใช้งานของประชาชนได้อย่างเต็มรูปแบบ
กระทรวงดิจิทัลเพื่อเศรษฐกิจและสังคมเผยดําเนินการติดตั้งโครงการเน็ตประชารัฐตั้งเสร็จเรียบร้อยแล้ว จํานวน 24,700 หมู่บ้าน รองรับการใช้งานของประชาชนได้อย่างเต็มรูปแบบ
วันนี้ (10 พฤษภาคม 2561) เวลา 13.30 น. ณ ตึกภักดีบดินทร์ ทําเนียบรัฐบาล นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม เปิดเผยถึงความคืบหน้าการดําเนินงานของกระทรวงดิจิทัลเพื่อเศรษฐกิจและสังคม ภายใต้กิจกรรม “สื่ออยากรู้ รัฐบาลอยากเล่า” ว่า กระทรวงดิจิทัลเพื่อเศรษฐกิจและสังคม มีนโยบายนําพาประเทศไทย ไปสู่ไทยแลนด์ 4.0 ใช้เทคโนโลยีในการพัฒนาเศรษฐกิจและสังคม โดยการพัฒนาระบบโครงสร้างพื้นที่ฐานด้านดิจิทัลให้ประชาชนเข้าถึงได้ เพื่อช่วยลดความเหลื่อมล้ํา ทําให้ประชาชนเข้าถึงการใช้บริการต่าง ๆ ได้ ไม่ว่าจะเป็น ด้านสาธารณสุข ด้านการท่องเที่ยว การจําหน่ายสินค้าออนไลน์ รวมไปถึงการค้นคว้าหาความรู้ต่าง ๆเป็นต้น
ปัจจุบัน กระทรวงดิจิทัลเพื่อเศรษฐกิจและสังคม ได้ดําเนินการติดตั้งโครงการเน็ตประชารัฐตั้งเสร็จเรียบร้อยแล้ว จํานวน 24,700 หมู่บ้าน แบ่งออกเป็นดังนี้ ภาคเหนือ จํานวน 4,412 หมู่บ้าน ภาคตะวันออกเฉียงเหนือ จํานวน 13,468 หมู่บ้าน ภาคกลาง จํานวน 2,089 หมู่บ้าน ภาคใต้ จํานวน 3,097 หมู่บ้าน ภาคตะวันออก จํานวน 1,554 หมู่บ้าน และกรุงเทพมหานคร ปริมณฑล จํานวน 80 หมู่บ้าน โดยรัฐบาลเปิดให้ใช้Wi-Fiเน็ตประชารัฐ หมู่บ้านละ 1 จุด พร้อมกับเปิดโครงข่ายให้บริการบ้านเรือนประชาชน (Open Access Network) โดยให้Operatorทุกรายทีมีใบอนุญาต กสทช. เชื่อมต่อโครงข่ายให้บริการบ้านเรือนประชาชน โดยรัฐบาลไม่เก็บค่าเชื่อมต่อโครงข่าย เพื่อให้บริการบ้านเรือนประชาชนในราคาถูก เพราะไม่มีต้นทุนโครงข่ายเน็ตประชารัฐ โดยOperatorสามารถยื่นความประสงค์ได้ที่ สํานักงานปลัดกระทรวงดิจิทัลเพื่อเศรษฐกิจและสังคม
ส่วนประเด็นเรื่อง ความมั่นคงปลอดภัยด้านไซเบอร์ นั้น ปลัดกระทรวงดิจิทัลเพื่อเศรษฐกิจและสังคม กล่าวอย่าเป็นกังวลในเรื่องดังกล่าว เพราะเป็นเรื่องความมั่นคงปลอดภัยทางด้านเทคโนโลยี เพื่อให้ความมั่นใจว่าระบบทางด้านดิจิทัลของประเทศสามารถให้บริการได้ ซึ่งมีหน่วยงานรองรับ ค่อยดําเนินการ อยู่แล้ว ส่วนการจัดซื้อจัดจ้างโครงการ Big Data ยังไม่แล้วเสร็จ เพราะเป็นโครงการใหญ่ อยู่ในขั้นตอนกระบวนการจัดซื้อจัดจ้าง
------------------------------------------------------------
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ ร่วมคณะ รองนายกฯ ประจินฯ ลงพื้นที่ตรวจเยี่ยมการใช้ประโยชน์ “เน็ตประชารัฐ” จ.อุทัยธานี
วันอังคารที่ 12 มิถุนายน 2561
ปลัดกระทรวงดิจิทัลฯ ร่วมคณะ รองนายกฯ ประจินฯ ลงพื้นที่ตรวจเยี่ยมการใช้ประโยชน์ “เน็ตประชารัฐ” จ.อุทัยธานี
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) ร่วมคณะ พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม ลงพื้นที่ตรวจเยี่ยมจุดติดตั้ง “เน็ตประชารัฐ” หมู่ที่ 7 บ้านเขาพระแวง ตําบลเนินแจง อําเภอเมือง จังหวัดอุทัยธานี โดยกระทรวงดิจิทัลฯ ได้ให้ความสําคัญเรื่องของการใช้ประโยชน์จากโครงการ “เน็ตประชารัฐ” ซึ่งทําให้ประชาชนในพื้นที่ห่างไกลเข้าถึงบริการของภาครัฐ การบริการสาธารณสุข และส่งเสริมการสร้างอาชีพสร้างรายได้ให้กับประชาชน โดยเฉพาะภาคการเกษตรซึ่งถือเป็นภาคการผลิตที่สําคัญของไทย จะสามารถพัฒนาไปสู่การเกษตรแบบทันสมัย ด้วยการใช้เทคโนโลยีดิจิทัลในการสร้างนวัตกรรมใหม่ๆ ซึ่งกระทรวงฯ ได้เร่งสร้างความรู้การใช้ประโยชน์จากเน็ตประชารัฐ และการรู้เท่าทันเทคโนโลยีดิจิทัล โดยได้จัดทําคู่มือพร้อมกับการฝึกอบรมครูจากสํานักงานส่งเสริมการศึกษานอกระบบและการศึกษาตามอัธยาศัย (กศน.) ให้เป็นวิทยากรแกนนํากว่า 1,000 คน ซึ่งปัจจุบันได้ถ่ายทอดความรู้ให้แก่กลุ่มผู้นําชุมชนไปแล้ว จํานวน 100,000 คน นอกจากนี้ กระทรวงฯ ยังได้สนับสนุนองค์ความรู้ให้กับครู กศน. เพื่อร่วมเป็นทีมงานระดับตําบล จัดทําคู่มือสําหรับใช้ในการถ่ายทอดความรู้ไปสู่ประชาชนตามแผนโครงการฯ และจัดอบรมเชิงปฏิบัติการเพิ่มเติมในเชิงลึกให้แก่ผู้ที่สนใจ และกลุ่มอาชีพในหมู่บ้านเน็ตประชารัฐที่มีความพร้อมด้วย ทั้งนี้ จังหวัดอุทัยธานี มีหมู่บ้านเน็ตประชารัฐ 237 หมู่บ้าน และกระทรวงดิจิทัลฯ ได้ดําเนินการอบรมสร้างความรู้การใช้ประโยชน์เน็ตประชารัฐให้กับประชาชนทั้ง 237 หมู่บ้าน ไปแล้วเมื่อเดือนกุมภาพันธ์ 2561 จํานวน 948 คน (หมู่บ้านละ 4 คน) สําหรับพื้นที่ ต.เนินแจง อ.เมือง จ.อุทัยธานี มีหมู่บ้านเน็ตประชารัฐ 2 หมู่บ้าน โดยชาวบ้านในชุมชนส่วนใหญ่ประกอบอาชีพเกษตรกรรม ซึ่งเมื่อโครงการ “เน็ตประชารัฐ” เข้าสู่ชุมชนแล้ว ประชาชนต่างให้ความสนใจที่จะใช้ประโยชน์สร้างรายได้ในการขายสินค้าออนไลน์เป็นอย่างมาก เมื่อวันที่ 11 มิถุนายน 2561
**********************
รัฐบาลไทย-ข่าวทำเนียบรัฐบาล-กระทรวงดิจิทัลฯ เปิดระบบ MDES Open Access เชื่อมต่อโครงข่ายเน็ตประชารัฐ
วันศุกร์ที่ 29 พฤศจิกายน 2562
กระทรวงดิจิทัลฯ เปิดระบบ MDES Open Access เชื่อมต่อโครงข่ายเน็ตประชารัฐ
กระทรวงดิจิทัลฯ เปิดระบบ MDES Open Access เชื่อมต่อโครงข่ายเน็ตประชารัฐ
ตามมติคณะรัฐมนตรี เมื่อวันที่ 25 มิถุนายน 2562 ได้มีมติเห็นชอบให้ดําเนินการเปิดโครงข่ายเน็ตประชารัฐครอบคลุม 24,700 หมู่บ้านของกระทรวงดิจิทัลเพื่อเศรษฐกิจและสังคม ตามหลักการ Open Access Network และปัจจุบันมีผู้ยื่นหนังสือแสดงความประสงค์ขอประกอบกิจการโทรคมนาคมมายังสํานักงานปลัดกระทรวงดิจิทัลเพื่อเศรษฐกิจและสังคม (สป.ดศ.) แล้ว จํานวน 8 ราย โดยกระทรวงดิจิทัลเพื่อเศรษฐกิจและสังคม ได้จัดทําระบบ MDES Open Access : MDES-OA เพื่อรองรับการขอเชื่อมต่อโครงข่ายเน็ตประชารัฐแบบเปิด (Open Access Network) ผ่านอินเทอร์เน็ตhttps://mdes-oa.netpracharat.comซึ่งขณะนี้ได้เปิดให้ผู้ประกอบกิจการโทรคมนาคมที่ยื่นความประสงค์จะขอเชื่อมต่อโครงข่ายเน็ตประชารัฐ ทั้ง 8 ราย นําเข้าข้อมูลในระบบ MDES-OA โดยคณะทํางานบริหารจัดการการให้บริการโครงข่ายเน็ตประชารัฐแบบเปิด(Open Access Network) จะได้มีการประชุมเพื่อพิจารณาอนุญาตในวันจันทร์ที่ 2 ธันวาคม 2562 ต่อไป
ทั้งนี้หากผู้ประกอบกิจการโทรคมนาคมรายใด มีความสนใจ สามารถศึกษารายละเอียดข้อเสนอการเชื่อมต่อโครงข่ายได้ที่เว็บไซต์เน็ตประชารัฐ และแจ้งความประสงค์ในการขอเชื่อมต่อมายังกระทรวงดิจิทัลเพื่อเศรษฐกิจและสังคมได้ตั้งแต่บัดนี้เป็นต้นไป
*****************************
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นประธานส่งมอบ “ศูนย์ดิจิทัลชุมชนเคลื่อนที่” ให้ชุมชนห้วยปลากั้ง จ.เชียงราย
วันจันทร์ที่ 4 ธันวาคม 2560
ปลัดกระทรวงดิจิทัลฯ เป็นประธานส่งมอบ “ศูนย์ดิจิทัลชุมชนเคลื่อนที่” ให้ชุมชนห้วยปลากั้ง จ.เชียงราย
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานส่งมอบตู้คอนเทนเนอร์ที่ได้ประยุกต์ดัดแปลงให้เป็น “ศูนย์ดิจิทัลชุมชนเคลื่อนที่” โดยมี นายสีเมือง ทํามา ประธานชุมชนห้วยปลากั้ง จังหวัดเชียงราย เป็นผู้รับมอบสําหรับนําไปติดตั้งในบริเวณพื้นที่ชุมชน ซึ่งถือเป็นจุดศูนย์รวมของคนในชุมชนและพื้นที่ใกล้เคียง เพื่อให้บริการด้านดิจิทัลเช่นเดียวกับศูนย์ดิจิทัลชุมชนแห่งอื่นๆ ที่กระจายอยู่ทั่วประเทศ โดยประชาชนในพื้นที่ รวมถึงประชาชนในพื้นที่ใกล้เคียง สามารถใช้ประโยชน์ในการศึกษาหาความรู้เพื่อเป็นข้อมูลประกอบอาชีพสร้างรายได้ หรือใช้ในการดํารงชีวิตให้มีความอยู่ดีกินดีต่อไปได้ สําหรับศูนย์ดิจิทัลชุมชนเป็นศูนย์การเรียนรู้ ICT ชุมชนเดิมที่ได้มีการยกระดับและปรับบทบาทมาเน้นด้านการสร้างคุณค่าจากการใช้ประโยชน์ของเทคโนโลยีดิจิทัล ซึ่งเป็นส่วนหนึ่งของการขับเคลื่อนแผนพัฒนาดิจิทัลเพื่อเศรษฐกิจและสังคม ให้เกิดผลสําเร็จอย่างเป็นรูปธรรม เมื่อวันที่ 2 ธันวาคม 2560 ณ วัดห้วยปลากั้ง ตําบลริมกก อําเภอเมือง จังหวัดเชียงราย
*********************
รัฐบาลไทย-ข่าวทำเนียบรัฐบาล-โฆษกประจำสำนักนายกรัฐมนตรี เปิดเผยถึงความห่วงใยประชาชนของนายกรัฐมนตรี ต่อกรณีต้นไม้ใหญ่ริมทาง และกำชับเจ้าหน้าที่ให้มีความรัดกุมมากขึ้นด้านการรักษาความปลอดภัย
วันอังคารที่ 23 พฤษภาคม 2560
โฆษกประจําสํานักนายกรัฐมนตรี เปิดเผยถึงความห่วงใยประชาชนของนายกรัฐมนตรี ต่อกรณีต้นไม้ใหญ่ริมทาง และกําชับเจ้าหน้าที่ให้มีความรัดกุมมากขึ้นด้านการรักษาความปลอดภัย
โฆษกประจําสํานักนายกรัฐมนตรี เปิดเผยถึงความห่วงใยประชาชนของนายกรัฐมนตรี ต่อกรณีต้นไม้ใหญ่ริมทาง และกําชับเจ้าหน้าที่ให้มีความรัดกุมมากขึ้นด้านการรักษาความปลอดภัย
วันนี้ (23 พฤษภาคม 2560) เวลา 15.30 ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี ซึ่งมีพลเอกประยุทธ์ จันทร์โอชา นายกรัฐมนตรี เป็นประธานฯ พลโท สรรเสิญ แก้วกําเนิด โฆษกประจําสํานักนายกรัฐมนตรี ได้แถลงข่าวถึงความห่วงใยประชาชนของนายกรัฐมนตรี ต่อกรณีต้นไม้ใหญ่ริมทางว่า นายกรัฐมนตรีได้สั่งการให้หน่วยงานที่เกี่ยวข้องได้ตรวจสอบต้นไม้ใหญ่ริมทาง รวมถึงป้ายโฆษณาขนาดใหญ่ตามจุดต่าง ๆ ทั่วกรุงเทพมหานครที่มีความเสี่ยงเรื่องการโค่นล้ม หรือพังทลายลงมาได้ รวมถึงในทําเนียบรัฐบาลและบริเวณโดยรอบ ๆ ใกล้เคียงเช่นกัน ซึ่งมีต้นไม้ใหญ่อยู่หลายต้น พร้อมมอบหมายให้เลขาธิการนายกรัฐมนตรีได้ร่วมตรวจสอบ และดูแลให้มีความปลอดภัยแก่ประชาชนที่สัญจรไปมาให้ดีที่สุด
นอกจากนี้ นายกรัฐมนตรีได้เน้นย้ําเรื่องการรักษาความปลอดภัย โดยได้ขอให้หน่วยงานราชการที่เกี่ยวข้อง ได้ให้ความสําคัญในการคัดกรองบุคคลที่เข้ามาติดต่อในสถานที่ราชการโดยมีความรัดกุมมากยิ่งขึ้น พร้อมมีระบบไฟส่องสว่างในเวลากลางคืนให้สอดคล้องสมบูรณ์และทั่วถึง รวมถึงกล้อง CCTV บริเวณใดที่ติดตั้งไว้นานแล้วและไม่เหมาะสม เห็นควรให้มีการปรับมุมกล้องให้เหมาะสมกับเส้นทางสัญจรให้มากที่สุด ตลอดจนขอให้ประชาชนได้มีส่วนร่วม พร้อมช่วยกันคอยสังเกตบุคคลใดที่มีพฤติกรรมไม่น่าไว้วางใจ และให้ช่วยกันเฝ้าระวังพร้อมแจ้งให้เจ้าหน้าที่ที่เกี่ยวข้องทราบทันทีด้วย
โฆษกประจําสํานักนายกรัฐมนตรี ได้แถลงเพิ่มเติมถึงเรื่องการลงทะเบียนสวัสดิการแห่งรัฐ หรือลงทะเบียนสําหรับผู้มีรายได้น้อยว่า ได้หมดเขตการลงทะเบียนไปแล้วเมื่อวันที่ 15 พฤษภาคม 2560 โดยมียอดลงทะเบียนจํานวนประมาณ 14 ล้านคน โดยในจํานวนดังกล่าวนั้นเป็นเกษตรกรประมาณ 4.6 ล้านคน ซึ่งรัฐบาลจะนําข้อมูลทั้งหมดมาพิจารณา เพื่อหาแนวทางที่จะช่วยเหลือพี่น้องประชาชนอย่างเต็มความสามารถ ทั้งนี้นายกรัฐมนตรีได้กําชับทุกหน่วยงานที่เกี่ยวข้องให้เร่งรัดโครงการต่าง ๆ ของรัฐบาล เช่น เรื่องระบบคมนาคมขนส่ง และระบบขนส่งสาธารณะต่าง ๆ ให้เร่งดําเนินการเพื่อสอดคล้องกับการขับเคลื่อนประเทศไปสู่การปฏิรูปประเทศไทย 4.0 พร้อมเพิ่มรายได้ให้กับประชาชนเพื่อความเป็นอยู่ที่ดีขึ้น อีกทั้งที่เป็นนโยบายสําคัญของรัฐบาล แต่มีความขัดข้องต่อข้อกฎหมายใด ๆ ก็ให้เร่งชี้แจงและเสนอมา เพื่อปลดล็อคความขัดข้องนั้น ให้สามารถทํางานได้สะดวกรวดเร็วยิ่งขึ้น
***********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สำนักงานคณะกรรมการการศึกษาขั้นพื้นฐาน (สพฐ.) กำหนดเวลาเรียน ปีการศึกษา 2563 [กระทรวงศึกษาธิการ]
วันพฤหัสบดีที่ 9 เมษายน 2563
สํานักงานคณะกรรมการการศึกษาขั้นพื้นฐาน (สพฐ.) กําหนดเวลาเรียน ปีการศึกษา 2563 [กระทรวงศึกษาธิการ]
สํานักงานคณะกรรมการการศึกษาขั้นพื้นฐาน (สพฐ.) กําหนดเวลาเรียน ปีการศึกษา 2563
ภาคเรียนที่1 ห้วงเวลา 1 กรกฎาคม - 30 พฤศจิกายน 2563
ภาคเรียนที่2 ห้วงเวลา 1 ธันวาคม 2563 - 30 เมษายน 2564
"ในแต่ละภาคเรียนจะมีการเปิดเรียนประมาณ 4 เดือน เช่น ภาคเรียนที่ 1 เปิดเรียนตั้งแต่วันที่ 1 กรกฎาคม 2563 ถึงวันที่ 30 พฤศจิกายน 2563 จากนั้นจึงเปิดเรียนต่อภาคเรียนที่ 2 ในวันที่ 1 ธันวาคม 2563 จนถึงวันที่ 30 เมษายน 2564 เพื่อให้ครบตามกําหนดระยะเวลา 4 เดือน
จึงไม่มีการปิดเทอมภาคเรียนที่ 1 แต่จะมีการปิดเทอมภาคเรียนที่ 2 จํานวน 15 วัน ตั้งแต่วันที่ 1 พฤษภาคม 2564 จนถึงวันที่ 15 พฤษภาคม 2564 เพื่อที่จะสามารถเปิดภาคเรียนปีการศึกษา 2564 ได้ตามปกติเหมือนเดิม
แต่หากทางโรงเรียนต้องการให้มีวันปิดเทอมภาคเรียนที่ 1 ก็สามารถยืดหยุ่นได้ โดยอาจจัดการเรียนการสอนในวันหยุด (วันเสาร์ วันอาทิตย์ หรือวันหยุดนักขัตฤกษ์) แล้วจึงทดแทนมาเป็นวันปิดเทอมภาคเรียนที่ 1 ได้ ทั้งนี้ให้อยู่ในดุลพินิจของโรงเรียน"
อํานาจ วิชยานุวัติ
เลขาธิการคณะกรรมการการศึกษาขั้นพื้นฐาน
https://www.obec.go.th/archives/242701